เทศบัญญัติเทศบาลตำบลยายแย้มวัฒนาเทศบัญญัติเทศบาลตำบลยายแย้มวัฒนาเรื่องการบริหารกิจการประปาชุมชนพ.ศ.๒๕๕๒[๑] โดยที่เป็นการสมควรตราเทศบัญญัติเทศบาลตำบลยายแย้มวัฒนาเรื่อง การบริหารกิจการประปาชุมชน พ.ศ. ๒๕๕๒ ขึ้นใช้บังคับอาศัยอำนาจตามความในมาตรา ๕๑ (๑)แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๖) พ.ศ. ๒๕๑๑ และมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลตำบลยายแย้มวัฒนาโดยความเห็นชอบจากสภาเทศบาลตำบลยายแย้มวัฒนาและผู้ว่าราชการจังหวัดบุรีรัมย์จึงตราเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่า เทศบัญญัติตำบลยายแย้มวัฒนาเรื่อง การบริหารกิจการประปาชุมชน พ.ศ. ๒๕๕๒ข้อ ๒ เทศบัญญัตินี้ให้ใช้บังคับในเขตเทศบาลตำบลยายแย้มวัฒนานับแต่วันถัดจากวันที่ได้ประกาศไว้โดยเปิดเผย ณ สำนักงานเทศบาลตำบลยายแย้มวัฒนาแล้ว ๗ วันข้อ ๓ ในเทศบัญญัตินี้เทศบาล หมายความว่า เทศบาลตำบลยายแย้มวัฒนาคณะกรรมการ หมายความว่า คณะกรรมการประปาชุมชนซึ่งได้รับการแต่งตั้งจากนายกเทศมนตรีตำบลยายแย้มวัฒนาสมาชิก หมายความว่า สมาชิกผู้ใช้น้ำของประปาชุมชนเจ้าหน้าที่ หมายความว่า เจ้าหน้าที่ผู้ดูแลระบบกิจการประปาโดยได้รับการแต่งตั้งจากประธานกรรมการประธานคณะกรรมการ หมายความว่า นายกเทศมนตรีตำบลยายแย้มวัฒนากิจการประปา หมายความว่า การประปาชุมชนในเขตเทศบาลตำบลยายแย้มวัฒนาหมวด๑การบริหารกิจการประปา ข้อ ๔ กิจการประปาเป็นทรัพย์สินของเทศบาลตำบลยายแย้มวัฒนาโดยมอบให้คณะกรรมการบริหารกิจการประปา ดำเนินการบริหารจัดการตามที่กำหนดไว้ในเทศบัญญัตินี้ข้อ ๕ ในกรณีประปาชุมชนใดมีความประสงค์ที่จะโอนกิจการประปามาเป็นกิจการของเทศบาลคณะกรรมการประปาชุมชนทุกคนต้องยินยอมโอนกิจการด้วย โดยทำบันทึกข้อตกลงที่เทศบาลพร้อมยื่นเอกสารต่าง ๆ ดังนี้(๑)เอกสารบันทึกความยินยอมโอนกิจการประปาของผู้ใช้น้ำ ต้องยินยอม ๓ ใน ๔ส่วนของจำนวนผู้ใช้น้ำทั้งหมด(๒) บัญชีรายชื่อผู้ใช้น้ำทุกคนหรือรายงานตามมาตรวัดน้ำ(๓) รายงานการบันทึกมาตรวัดน้ำ(๔) บัญชีรายรับรายจ่ายประจำปี(๕) รายงานการรับ-จ่ายเงินประจำปีข้อ ๖ ให้เทศบาลตั้งคณะกรรมการขึ้นมาคณะหนึ่งเพื่อดำเนินการบริหารจัดการให้เป็นไปตามเทศบัญญัตินี้ข้อ ๗ การประชุมคณะกรรมการทุกครั้งต้องมีคณะกรรมการเข้าประชุมเกินกว่ากึ่งหนึ่งของคณะกรรมการทั้งหมดจึงถือว่าครบองค์ประชุมข้อ ๘ มติที่ประชุมให้ถือเสียงข้างมากเป็นเอกฉันท์หากคะแนนเสียงเท่ากัน ให้ประธานในที่ประชุมออกเสียงชี้ขาดข้อ ๙ รายได้ทั้งหมดที่เกิดขึ้นจากกิจการประปาชุมชนให้ตกเป็นรายได้ของเทศบาลข้อ ๑๐ สมาชิกผู้ใช้น้ำทุกคน ต้องรับผิดชอบและพึงรักษาไว้ซึ่งผลประโยชน์ของส่วนรวมหมวด๒อำนาจสิทธิ และหน้าที่ของคณะกรรมการบริหารกิจการประปาชุมชน ข้อ ๑๑ คณะกรรมการมีอำนาจหน้าที่ ดังต่อไปนี้(๑) วางระเบียบ ข้อบังคับในการบริหารกิจการประปาโดยผ่านความเห็นชอบจากมติคณะกรรมการ และจากมติสมาชิกผู้ใช้น้ำ(๒) บริหารกิจการประปา ให้เป็นไปตามระเบียบข้อบังคับ ให้เกิดความก้าวหน้าในการดำเนินการและบริการประชาชนอย่างทั่วถึงและสม่ำเสมอ ตลอด ๒๔ ชั่วโมง(๓) พิจารณาอนุญาต หรืองดจ่ายน้ำให้แก่สมาชิกหากเห็นว่าจะเป็นผลเสียต่อกิจการประปา ทั้งนี้ ให้คำนึงถึงประโยชน์และความอยู่รอดของกิจการประปาเป็นหลัก(๔) ควบคุมดูแลการทำงานของเจ้าหน้าที่ผู้ดูแลระบบกิจการประปาหมวด๓สิทธิและหน้าที่ของสมาชิกผู้ใช้น้ำ ข้อ ๑๒ สมาชิกผู้ใช้น้ำ ต้องปฏิบัติตามระเบียบข้อบังคับของกิจการประปา มีสิทธิและหน้าที่ ดังนี้(๑) แสดงความคิดเห็นและให้ความร่วมมือในการบริหารงานของคณะกรรมการ(๒)มีสิทธิได้รับผลประโยชน์จากการบริหารประปาโดยเท่าเทียมกันหมวด๔สิทธิและหน้าที่ของเจ้าหน้าที่ผู้ดูแลระบบกิจการประปา ข้อ ๑๓ เจ้าหน้าที่ผู้ดูแลระบบกิจการประปา ได้แก่บุคคลที่เทศบาลแต่งตั้งให้รับผิดชอบดูแลระบบประปา และหรือการจัดเก็บค่าน้ำและหรือการจัดทำบัญชี และหรือเป็นช่างประจำกิจการประปา โดยได้รับค่าจ้างจากเทศบาลตามที่ประธานคณะกรรมการกำหนดมีหน้าที่ ดังนี้(๑) ดำเนินการผลิตน้ำประปา ตามหลักวิชาการ(๒) ดำเนินการดูแล และบำรุง รักษาระบบการจ่ายน้ำให้ระบบประปาบริการน้ำได้ตลอด๒๔ ชั่วโมง(๓)ดำเนินการซ่อมแซมและแก้ไขปัญหาที่เกิดในระบบน้ำประปา(๔) ดำเนินการให้เป็นไปตามที่คณะกรรมการมอบหมาย(๕) รายงานปัญหาที่เกิดขึ้นให้คณะกรรมการทราบหมวด๕การใช้น้ำประปา ข้อ ๑๔ สมาชิกผู้ใช้น้ำ ได้แก่ บุคคลที่คณะกรรมการอนุญาตให้ใช้น้ำจากกิจการประปาข้อ ๑๕ เมื่อมีผู้ประสงค์จะใช้น้ำประปาจะต้องแจ้งความประสงค์ขอใช้น้ำเป็นลายลักษณ์อักษรต่อคณะกรรมการและจะต้องได้รับความยินยอมก่อนจึงจะต่อน้ำประปาใช้ได้ข้อ ๑๖ การจ่ายค่าธรรมเนียมกรณีที่เป็นผู้ใช้น้ำรายใหม่ ต้องชำระเงินเป็นค่าธรรมเนียมผู้ใช้น้ำ ในอัตราร้อยละ๒๐๐ บาทข้อ ๑๗ การติดตั้งมาตรวัดน้ำจะต้องติดตั้งไว้ในที่เปิดเผยสามารถตรวจสอบได้ตลอด ๒๔ ชั่วโมง หรือห่างจากท่อเมนไม่เกิน ๑ เมตรข้อ ๑๘ การต่อท่อแยกจากท่อเมนจนถึงมาตรวัดน้ำไม่เกิน๑ เมตร เทศบาลจะเป็นผู้ดำเนินการติดตั้งให้หลังมาตรวัดน้ำเข้าไปภายในบ้านเจ้าบ้านเป็นผู้ดำเนินการเอง อุปกรณ์ต่าง ๆ ที่นำมาใช้ในระบบประปานั้นผู้ใช้น้ำสามารถจัดหาด้วยตัวเอง แต่ต้องได้รับความเห็นชอบจากคณะกรรมการก่อนข้อ ๑๙ ในการติดตั้งมาตรวัดน้ำจะต้องติดตั้งเช็ควาล์วและให้น้ำไหลผ่านก่อนเข้ามาตรวัดน้ำเพื่อเป็นการป้องกันมาตรวัดน้ำหมุนกลับข้อ ๒๐ เมื่อติดตั้งมาตรวัดน้ำเรียบร้อยแล้วเทศบาลจะตีตราผนึกมาตรวัดน้ำไว้เพื่อป้องกันการขโมยน้ำข้อ ๒๑ ในกรณีที่พบว่าลวดตีตรามาตรวัดน้ำขาดผู้ใช้น้ำ (เจ้าของบ้าน) จะต้องแจ้งให้คณะกรรมการทราบทันที หากปล่อยทิ้งไว้และคณะกรรมการจับได้หรือตรวจพบถือว่าผู้ใช้น้ำมีเจตนาขโมยน้ำ เทศบาลจะงดจ่ายน้ำชั่วคราวจนกว่าจะมีการหาข้อเท็จจริงเรียบร้อยข้อ ๒๒ การกระทำใด ๆก็ตามที่ทำให้ทรัพย์สินของเทศบาลเสียหาย จะโดยเจตนาหรือไม่ผู้กระทำการนั้นจะต้องรับผิดชอบชดใช้ค่าเสียหายให้กับเทศบาลตามจำนวนเงินทั้งหมดข้อ ๒๓ หากผู้ใดมีเจตนาขโมยใช้น้ำโดยไม่ผ่านมาตรวัดน้ำหรือเปลี่ยนแปลงแก้ไขตัวเลขในมาตรวัดน้ำ หรือกระทำการใด ๆที่มีเจตนาขโมยน้ำของกิจการประปา กิจการประปาจะงดจ่ายน้ำทันทีและจะต้องเสียค่าปรับให้แก่เทศบาล ตามที่กำหนดในเทศบัญญัตินี้ข้อ ๒๔ ในกรณีนํ้ารั่วในส่วนที่เป็นท่อเมนหรือท่อแยกเทศบาลจะเป็นผู้รับผิดชอบในการซ่อมแซมทั้งหมดแต่เจ้าของที่ดินบริเวณที่น้ำรั่ว จะต้องแจ้งให้คณะกรรมการทราบหากนิ่งเฉยเทศบาลจะถือเสมือนว่าส่อเจตนาที่จะไม่ร่วมรักษาบำรุงระบบกิจการประปาชุมชนข้อ ๒๕ หากผู้ใช้น้ำจะขอยกเลิกการใช้น้ำหรือโอนให้ผู้อื่น จะต้องแจ้งต่อคณะกรรมการเป็นลายลักษณ์อักษรและคณะกรรมการอนุญาตก่อนจึงจะสิ้นสุดการเป็นผู้ใช้น้ำ มิฉะนั้นจะถือว่าเป็นผู้ใช้น้ำอยู่ มีหน้าที่ต้องชำระค่าน้ำตามที่เทศบาลเรียกเก็บข้อ ๒๖ ผู้ที่ถูกงดจ่ายน้ำ ไม่ว่ากรณีใด ๆหากประสงค์จะใช้น้ำอีก ต้องเสียค่าธรรมเนียมต่าง ๆ ตามที่เทศบัญญัตินี้กำหนดไว้ข้อ ๒๗ เงินค่าน้ำ เทศบาลจะเรียกเก็บจากผู้ใช้น้ำภายในวันที่ ๒๕ ของเดือนข้อ ๒๘ ผู้ที่ถูกงดจ่ายน้ำ ตั้งแต่ ๓๐ วันขึ้นไปเมื่อมีความประสงค์จะขอใช้น้ำใหม่จะต้องชำระค่าธรรมเนียม ๒๐๐ บาทเหมือนผู้ใช้น้ำรายใหม่ข้อ ๒๙ เทศบาลยินยอมให้ผู้ใช้น้ำค้างชำระค่าน้ำได้ไม่เกิน๗ วัน หากถึงกำหนดผู้ค้างชำระยังไม่นำเงินชำระค่าน้ำให้แก่เทศบาลเทศบาลจะงดจ่ายน้ำชั่วคราวข้อ ๓๐ เกณฑ์ในการจำหน่ายมาตรวัดเก็บตามจำนวนตัวเลขที่แสดงในมาตรวัดในอัตราลูกบาศก์เมตรละ ๗ บาทข้อ ๓๑ คณะกรรมการสงวนไว้ซึ่งสิทธิและอำนาจที่จะอนุญาตหรืองดจ่ายน้ำให้บุคคลใดก็ได้ทั้งนี้ เพื่อยึดความอยู่รอดของระบบกิจการประปาชุมชนเป็นหลักข้อ ๓๒ อัตราค่าน้ำขั้นต่ำ ๗ บาท ทั้งนี้ไม่ว่าจะมีการใช้น้ำหรือไม่ใช้ก็ตามข้อ ๓๓ ในกรณีที่มาตรวัดน้ำชำรุดผู้ใช้น้ำจะต้องแจ้งต่อเทศบาลทันที หากละเลยจะถือว่าผู้ใช้น้ำมีเจตนาขโมยน้ำข้อ ๓๔ ในกรณีที่คณะกรรมการตรวจสอบมาตรวัดน้ำที่แจ้งชำรุดมาแล้วมาตรวัดน้ำนั้นไม่สามารถใช้วัดน้ำได้ต่อไปให้ผู้ใช้น้ำจัดหามาตรวัดน้ำตัวใหม่ทันที เทศบาลจะงดจ่ายน้ำชั่วคราวในขณะติดตั้งมาตรวัดตัวใหม่หมวด๖บทลงโทษ ข้อ ๓๕ ผู้ใดกระทำผิดตามข้อ ๒๓ผู้นั้นมีความผิดฐานละเมิดเทศบัญญัติเทศบาลตำบลยายแย้มวัฒนาผู้นั้นต้องชำระค่าปรับเป็นเงินจำนวนไม่น้อยกว่า ๕๐๐ บาท แต่ไม่เกิน ๑,๐๐๐บาทข้อ ๓๖ ให้นายกเทศมนตรีตำบลยายแย้มวัฒนามีหน้าที่รักษาการให้เป็นไปตามเทศบัญญัตินี้ประกาศณ วันที่ ๒ พฤศจิกายน พ.ศ. ๒๕๕๒อภิสิทธิ์วรศักดิ์กัญญานายกเทศมนตรีตำบลยายแย้มวัฒนาปริยานุช/ผู้จัดทำ๒๑กรกฎาคม ๒๕๕๓นันท์นภัสร์/ตรวจ๒๑กรกฎาคม ๒๕๕๓[๑]ราชกิจจานุเบกษา เล่ม ๑๒๗/ตอนที่ ๑๐๘ ง/หน้า ๑๖๕/๑๕ กรกฎาคม ๒๕๕๓